Урыстәыла аладатәи аҳаирбаӷәазақәа рахь аԥырразы аԥкрақәа рыҿҳәара ирыцҵоуп
© Sputnik / Виталий АньковЗапуск прямых рейсов из Владивостока в Санкт-Петербург компанией "Аэрофлот"
© Sputnik / Виталий Аньков/
Урыстәылатәи аҳаиреилахәырақәа ахархәара рырҭоит Шәача, Аминералтә ӡқәа, Волгоград, Москва рҳаирбаӷәазақәа.
АҞӘА, ԥхынҷкәын 13 - Sputnik. Росавиациа Урыстәыла агәҭеи аладатәи ақалақьқәеи рбаӷәазақәа рахь аԥырразы иаланагалаз аԥкрақәа рыҿҳәара иацҵоуп ԥхынҷкәын 21-нӡа. Абри атәы аанацҳауеит аусбарҭа Telegram-канал аҿы.
"Урыстәыла аладатәи аҳаирбаӷәазақәа 11 рахь аԥырразы аԥкрақәа рыҿҳәара иацҵоуп ԥхынҷкәын 21 асааҭ 03:45 аҟынӡа", - ҳәа аҳәоит адырраҭараҿы.
Аамҭала зусура ԥку аҳаирбаӷәазақәа ирыҵанакуеит Анапа, Белгород, Брианск, Воронеж, Геленџьықь, Краснодар, Курск, Липецк, Ростов-на-Дону, Симферополь, Елиста. Урыстәыла егьырҭ аҳаирбаӷәазақәа абжьааԥны еиԥш аус шыруц ируеит.
Урыстәыла аладатәи аҳаирбаӷәазақәа 11 рахь аԥырразы аԥкрақәа аларгалеит Украина аоперациа ҷыда ианалага, жәабран 24 рынахыс ашәарҭара рыҵоуп ҳәа иԥхьаӡаны.